CELEX: C2004/262/29
Language: da
Date: 2004-10-23 00:00:00
Title: Sag C-332/04: Sag anlagt den 28. juli 2004 af Kommissionen for De Europæiske Fællesskaber mod Kongeriget Spanien

23.10.2004   
            
            
               DA
            
            
               Den Europæiske Unions Tidende
            
            
               C 262/16
            
         Sag anlagt den 28. juli 2004 af Kommissionen for De Europæiske Fællesskaber mod Kongeriget Spanien
   (Sag C-332/04)
   (2004/C 262/29)
   Ved De Europæiske Fællesskabers Domstol er der den 28. juli 2004 anlagt sag mod Kongeriget Spanien af Kommissionen for De Europæiske Fællesskaber ved Gregorio Valero Jordana, Kommissionens Juridiske Tjeneste, og Florence Simonetti, udsendt national ekspert ved Den Juridiske Tjeneste, og med valgt adresse i Luxembourg.
   Sagsøgeren har nedlagt følgende påstande:
   
               a)
            
            
               Det fastslås, at Kongeriget Spanien
               
                           —
                        
                        
                           har foretaget en mangelfuld gennemførelse af artikel 3 i Rådets direktiv 85/337/EØF (1) af 27. juni 1985 om vurdering af visse offentlige og private projekters indvirkning på miljøet, som ændret ved direktiv 97/11/EF (2)
                           
                        
                     
                           —
                        
                        
                           ikke har gennemført artikel 9, stk. 1, i direktiv 85/337/EØF, som ændret
                        
                     
                           —
                        
                        
                           ikke har gennemført den overgangsordning, der er fastsat ved artikel 3 i direktiv 97/11/EF
                        
                     
                           —
                        
                        
                           ikke har foretaget en korrekt gennemførelse af punkt 10, litra b), i bilag II til direktiv 85/337/EØF, som ændret, sammenholdt med artikel 2, stk. 2, og artikel 4, stk. 2, og
                        
                     
                           —
                        
                        
                           ikke har gennemført proceduren for vurdering af indvirkningen med hensyn til den projekterede bygning af et fritidscenter i Paterna (Valencia), og som følge deraf ikke har anvendt bestemmelserne i artikel 2, stk. 1, artikel 3, artikel 4, stk. 2, artikel 8 og artikel 9 i direktiv 85/337/EØF, som ændret
                        
                     og at Kongeriget Spanien derved har tilsidesat de forpligtelser, der påhviler det ifølge de nævnte direktiver.
            
         
               b)
            
            
               Kongeriget Spanien tilpligtes at betale sagens omkostninger.
            
         Søgsmålsgrunde og væsentligste argumenter:
   De spanske bestemmelser om tilpasning af national ret til direktiv 85/337/EØF, således som dette er ændret ved direktiv 97/11/EF — og som i det væsentlige består af det kongelige lovdekret nr. 1302/1986 af 28. juni 1986 om vurdering af indvirkning på miljøet, som ændret ved lov nr. 6/2001 af 8. maj 2001 — foreskriver ikke, at undersøgelsen af miljøpåvirkningen skal omfatte en vurdering af de virkninger, der kan forudses som følge af samspillet mellem de forskellige miljøfaktorer indbyrdes, hvilket er i strid med kravet i artikel 3 i direktiv 85/337/EØF, som ændret.
   Den spanske lovgivning omfatter ikke en forpligtelse til at offentliggøre den administrative afgørelse om at give eller nægte tilladelse til at gennemføre projektet, eller at offentliggøre indholdet af afgørelsen og de betingelser, der eventuelt er knyttet til den, hvilket er i strid med hvad der kræves efter artikel 9, stk. 1, i direktiv 85/337/EØF, som ændret.
   Det bestemmes i artikel 3, stk. 1 og 2, i direktiv 97/11/EF, at bestemmelserne i dette direktiv skal anvendes på nye projekter, for hvilke der ansøges om tilladelse efter den 14. marts 1999. Denne fællesskabsbestemmelse er ikke gennemført i spansk lovgivning, da denne lovgivning ikke finder anvendelse på private projekter, for hvilke myndighederne behandlede en sag om tilladelse, og på offentlige projekter, hvorom der allerede var givet meddelelse til offentligheden, eller som allerede var godkendt, før den 8. oktober 2000.
   Bilag II til direktiv 85/337/EØF, som ændret, medtager i punkt 10, litra b), blandt de projekter, for hvilke det kan være nødvendigt at foretage en vurdering af påvirkningen, anlægsarbejder i byzoner, herunder opførelse af butikscentre og parkeringspladser. I en spanske lovgivning er dette krav begrænset til anlægsarbejder uden for byzonerne. Kommissionen finder, at denne begrænsning, hvorved det generelt udelukkes, at der tages hensyn til kriterier eller tærskelværdier vedrørende projekternes omfang og karakter, overskrider det skøn, som medlemsstaterne har i medfør af artikel 2, stk. 1, og artikel 4, stk. 2, i direktiv 85/337/EØF, som ændret. På grundlag af gennemgangen af byplanlovgivningen på nationalt plan og i de selvstyrende regioner og af lovgivningen i disse regioner om vurdering af miljøpåvirkningen kan det endvidere fastslås, at anlægsarbejder inden for by- og byudviklingszoner i flertallet af de selvstyrende regioner ikke gøres til genstand for en vurdering af miljøpåvirkningen.
   Som følge af den ukorrekte tilpasning af national ret til punkt 10, litra b), i bilag II til direktiv 85/337/EØF, som ændret, har de spanske myndigheder ikke gennemført en miljøpåvirkningsvurdering for et fritidscenter i Paterna (Valencia) med den ene begrundelse, at centret blev bygget i en byzone.
   
      (1)  EFT L 175 af 5.7.1985, s. 40.
   
      (2)  Rådets direktiv af 3.3.1997 om ændring af direktiv 85/337/EØF, EFT L 73 af 14.3.1997, s. 5.